b'\n_START_ARTICLE_\nOsnovna \xc5\xa1ola bratov Polan\xc4\x8di\xc4\x8dev Maribor\n_START_SECTION_\nZgodovina \xc5\xa1ole\n_START_PARAGRAPH_\n... Leta 1873 je bilo v Krekovi ulici zgrajeno novo \xc5\xa1olsko poslopje. Vanj se je vselila glavna de\xc5\xa1ka \xc5\xa1ola s petimi razredi. \xc5\xa0tevilo u\xc4\x8dencev je hitro nara\xc5\xa1\xc4\x8dalo, zato je bila ustanovljena nova de\xc5\xa1ka osnovna \xc5\xa1ola in glavna \xc5\xa1ola je dobila novo ime Prva de\xc5\xa1ka osnovna \xc5\xa1ola. Iz nje se je leta 1891 razvila de\xc5\xa1ka me\xc5\xa1\xc4\x8danska \xc5\xa1ola.  Zavod je dobil ime  Splo\xc5\xa1na de\xc5\xa1ka  ljudska in me\xc5\xa1\xc4\x8danska \xc5\xa1ola, vodil pa ga je vsakokratni ravnatelj de\xc5\xa1ke \xc5\xa1ole. Tako je ostalo do leta 1919. [1]_NEWLINE_Med prvo svetovno vojno je bila v njej bolni\xc5\xa1nica, zato je \xc5\xa1ola delovala omejeno. Po prvi svetovni vojni je \xc5\xa1ola postala slovenska in pou\xc4\x8devati so za\xc4\x8deli slovenski u\xc4\x8ditelji. [2]_NEWLINE_V \xc5\xa1olskem letu 1934/35 je imela \xc5\xa1ola skoraj 800 u\xc4\x8dencev in se je imenovala Dr\xc5\xbeavna de\xc5\xa1ka me\xc5\xa1\xc4\x8danska \xc5\xa1ola generala Maistra. [3]_NEWLINE_Pred nem\xc5\xa1ko okupacijo spodnje \xc5\xa0tajerske je ravnatelj \xc5\xa1ole Simon Dobernik v kleti \xc5\xa1ole skril vso pomembnej\xc5\xa1o dokumentacijo \xc5\xa1ole, med drugim tudi vse \xc5\xa1olske kronike. Tako je prihodnjim rodovom ohranil dragocene zapise o zgodovini \xc5\xa1ole. [2]_NEWLINE_S prihodom nem\xc5\xa1kega okupatorja je ravnatelj aprila 1941 moral predati \xc5\xa1olo nem\xc5\xa1ki civilni upravi, ki jo je uporabila za svoje potrebe. [3]_NEWLINE_Po osvoboditvi se je pouk v stavbi pri\xc4\x8del 10. oktobra 1945. V \xc5\xa1olskem letu 1946/47 se je \xc5\xa1ola zdru\xc5\xbeila z gimnazijo, \xc5\xa1est let kasneje pa se je gimnazija razdelila na ni\xc5\xbejo in vi\xc5\xa1jo. \xc5\xa0ola v Krekovi ulici je takrat postala  V. ni\xc5\xbeja gimnazija. [2]_NEWLINE_V \xc5\xa1olskem letu 1958/59 se je \xc5\xa1ola preimenovala v VI. osnovno \xc5\xa1olo. S tem je postala popolna osemletna osnovna \xc5\xa1ola. [3]_NEWLINE_V \xc5\xa1olskem letu 1959/60 se je \xc5\xa1ola preimenovala v Osnovno \xc5\xa1olo bratov Polan\xc4\x8di\xc4\x8dev. Brata Ivo in Lovro Polan\xc4\x8di\xc4\x8d sta bila neko\xc4\x8d u\xc4\x8denca \xc5\xa1ole, ki ju je zaradi sodelovanja v osvobodilnem boju ubil nem\xc5\xa1ki okupator. V \xc5\xa1olskem letu 1971/72 so potekale priprave na zdru\xc5\xbeitev Osnovne \xc5\xa1ole bratov Polan\xc4\x8di\xc4\x8dev in Osnovne \xc5\xa1ole Antona A\xc5\xa1kerca.  \xc5\xa0olsko leto 1972/73 sta zdru\xc5\xbeeni \xc5\xa1oli pri\xc4\x8deli delo pod imenom Osnovna \xc5\xa1ola bratov Polan\xc4\x8di\xc4\x8dev. V stavbi v Krekovi ulici 1 so imeli pouk u\xc4\x8denci od 5. do 8. razreda, v stavbi nekdanje osnovne \xc5\xa1ole Antona A\xc5\xa1kerca v A\xc5\xa1ker\xc4\x8devi ulici 6 pa u\xc4\x8denci od 1. do 4. razreda. V \xc5\xa1olo je bilo takrat vpisanih 696 u\xc4\x8dencev. [2]_NEWLINE_Stavba v A\xc5\xa1ker\xc4\x8devi ulici je bila zgrajena leta 1907. [6]_NEWLINE_Od leta 1925 je v tej stavbi delovala v okviru Mestnega dekli\xc5\xa1kega zavoda Vesna, Gospodinjska \xc5\xa1ola Vesna. \xc5\xa0ola je bila internatskega tipa, v njej pa so se \xc5\xa1olala dekleta srednje in vi\xc5\xa1je dru\xc5\xbebene plasti. \xc5\xa0ola je delovala kot dekli\xc5\xa1ka do leta 1947. [2]_NEWLINE_Leta 1954 se je v poslopje preselila Osnovna \xc5\xa1ola V. [1, 5]_NEWLINE_Leta 1960 se je preimenovala v Osnovno \xc5\xa1olo Antona A\xc5\xa1kerca. [5]_NEWLINE_V avgustu 1980 so se za\xc4\x8dela dela za notranjo obnovo \xc5\xa1olske stavbe v A\xc5\xa1ker\xc4\x8devi ulici 6 in gradnjo prizidka. Dela so bila kon\xc4\x8dana do avgusta 1982. V \xc5\xa1olskem letu 1982/83 je pouk za vse u\xc4\x8dence potekal v obnovljenem starem delu \xc5\xa1ole v A\xc5\xa1ker\xc4\x8devi ulici 6 in v novo zgrajeni stavbi v Pre\xc5\xa1ernovi ulici 19. [4]_NEWLINE_Nekdanje \xc5\xa1olske prostore v Krekovi ulici 1 pa je za svoje potrebe uporabila Prva gimnazija Maribor._NEWLINE_V \xc5\xa1olskem letu 2001/02 smo prvi\xc4\x8d vpisali u\xc4\x8dence v 1. razred devetletne osnovne \xc5\xa1ole in s tem odprli vrata devetletni osnovni \xc5\xa1oli.\n_START_SECTION_\nZnani Slovenci, ki so obiskovali \xc5\xa1olo\n_START_PARAGRAPH_\nVasja Samec, Uro\xc5\xa1 Mencinger, Zoran Predin, Matja\xc5\xbe Fi\xc5\xa1travec, Zvezdana Bercko, Matja\xc5\xbe Kek, Irena Polak Fi\xc5\xa1travec, Belinda \xc5\xa0karica - Radulovi\xc4\x87, Ale\xc5\xa1 Hauc, Darja \xc5\xa0vajger, Martina Raj\xc5\xa1p, Matja\xc5\xbe Latin, Zlatko Zahovi\xc4\x8d, Aglaja Falcieri, Jernej Fesel Kamenik, Matja\xc5\xbe Plo\xc5\xa1injak, Oksana Pe\xc4\x8deny, Avgust Dem\xc5\xa1ar'